КъикIуэт жыхуаIэр зэи ищIакъым
Олимп чемпион Бильге Газанфер
(1948 гъэ, Лондон)
Бильге зэтIолъхуэныкъуэхэу Газинферрэ Заферрэ ятеухуауэ дэ зэкIэ тщIэр мащIэ дыдэщ. ФIыуэ дызыщыгъуазэр я анэр зэрыадыгэращ. И адэри ди лъэпкъэгъуу трегъэчыныхь Тыркум къиIэпхъукIыжу адэжь Хэкум щетIысэхыжа Абазэ Ибрэхьим икIи абы щыхьэт техъуэ Iуэхугъухэр къыщихьащ иджыблагъэ къыдигъэкIа и тхылъым.
Бильге зэкъуэшхэр игъэсащ бэнакIуэ цIэрыIуэ Олимп чемпион Догу Яшар икIи ехъулIэныгъэ инхэр дунейпсо утыкум щаIащ. Къапщтэмэ, 1948 гъэм Лондон щекIуэкIа XIV гъэмахуэ Олимп Джэгухэм килограмм 62-м нэс зи хьэлъагъхэм я деж Газанфер дыщэ медалыр къыщихьащ, Швецием икIа Шелинрэ Швейцарием щыщ Мюллеррэ иужь зэIущIэхэм щыхигъащIэри.
Зафер 1946 гъэм Стокгольм Европэм и чемпион щыхъуащ. Илъэсищ дэкIри, зи хьэлъагъхэр нэхъ мащIэ дыдэхэм я деж дуней псом тепщэныгъэр Финляндием щекIуэкIа зэхьэзэхуэм щиубыдащ, хэгъэрейхэм я пелуан Руикку финалым щытридзэри.
КъищынэмыщIауэ, зэкъуэшитIри куэд дыдэрэ Тыркум и чемпион хъуащ икIи лъэужь дахэ бэнэкIэ хуитым къыщагъэнащ.
